धनबाबु से काम के दौरान घनिष्टता बढ़ती गई। हमेशा नए-नए कार्यक्रम करता, मधेशी शक्तियों को एक करने, गलतियो से ख़बरदार करने का योजना बनाता। इस बार के आंदोलन में कहने लगा, “धोखा होने वाला है”, फिर देखते ही देखते पर्सा के मधेशी दलों के युवाओं को एकत्रित कर “स्वतंत्र मधेशी आंदोलनकारी समिति” बन गया। एक दिन उसने कहा “रात को बंदरगाह से ट्रक जाने वाला है, इसे रोकना ही पड़ेगा” अपने साथीयो के साथ दौड़-धुप करता रहा, रात को जब प्रशासन ट्रक निकालने की फ़िराक में था, तभी सैकड़ो ऊख लदे ट्रेक्टर आते दिखे, प्रशासन कुछ समझ पाता तब तक ट्रेक्टर आगे निकल गए और आगे जाकर सारे ट्रेक्टर रास्ता बंद कर दिए। एक दिन तो ऐसे कट गया दूसरे दिन साधु-सन्यासी को बैठा कर रास्ता रोक दिया। पुरे आंदोलन में सभी युवा नेता ख़ुद के चंदा से गांव-गांव से लेकर पटना और दिल्ली में ओली को काला झंडा दिखाने तक पहुच गए।